**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2024 m. vasario d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150, Vilnius |
| **Adresas korespondencijai** | Spaudos g. 6-1, 05132, Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | UAB „Taiklu“ |
| **Buveinės adresas** | Ukrainiečių g.4-6, 45234, Kaunas |
| **Juridinio asmens kodas** | 304437662 |
| **PVM mokėtojo kodas** | LT100010626312 |
| **Banko sąskaita** | LT987290000015467528 |
| **Atstovas ir atstovavimo pagrindas** |  |
| **Telefonas** | +370 609 96170 |
| **El. pašto adresas** | [info@taiklu.lt](mailto:info@taiklu.lt) |

1. **SUTARTIES DALYKAS**

1.1. Sutarties dalykas yra universalios paskirties baterijomis maitinamų Wireless M-Bus duomenų koncentratorių (toliau – **Prekės**) **pirkimas–pardavimas**. Prekių techniniai reikalavimai nurodyti Specialiųjų sąlygų 1 priede „Techninė specifikacija“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuoto įkainio. Pirkėjas perka Prekes pagal poreikį Specialiųjų sąlygų 2 priede „Prekės kiekis ir kaina“(toliau – 2 priedas) nurodytu įkainiu, **bet ne daugiau nei Specialiųjų sąlygų 2 priede nurodytą maksimalų kiekį ir neviršijant Specialiųjų sąlygų 2.2 punkte nurodytos Sutarties kainos**. Kai pasiekiamas bent vienas iš numatytų kriterijų – Prekių maksimalus kiekis arba Specialiųjų sąlygų 2.2 punkte nurodyta Sutarties kaina, Pirkėjas neturi teisės daugiau pirkti pagal Sutartį.

2.2. Sutarties kaina yra 1.380.000,00 Eur (vienas milijonas trys šimtai aštuoniasdešimt tūkstančių eurų 00 ct) EUR*,* neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties kaina, įskaitant PVM – 1.669.800,00 (vienas milijonas šeši šimtai šešiasdešimt devyni tūkstančiai aštuoni šimtai eurų 00 ct) EUR.

2.3. Tiekėjui tinkamai įvykdžius Pirkėjo užsakymo dalį, Pirkėjas sumoka Tiekėjui už konkretų Prekių kiekį pagal Sutartyje atitinkamai nustatytą Prekių įkainį, per Bendrųjų sąlygų 5.11 punkte nurodytą terminą.

2.4. Prekių įkainio perskaičiavimas dėl įkainio lygio pasikeitimo atliekamas žemiau nustatyta tvarka. Prekės įkainis (neįskaitant PVM), Sutarties galiojimo laikotarpiu perskaičiuojama tokiomis sąlygomis:

2.4.1. Prekės įkainis Sutarties galiojimo laikotarpiu galės būti perskaičiuojamas ir keičiamas, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei - 5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimai atliekami ne dažniau kaip praėjus 6 (šešiems) mėnesiams po paskutinio perskaičiavimo dienos). Prekės įkainio perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Prekės įkainį. Prekės įkainis perskaičiuojamas pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Prekės įkainis;

Sn – Sutartyje (tiekėjo pasiūlyme) nustatytas Prekės įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - http://www.stat.gov.lt, Pagrindiniai Lietuvos Respublikos rodikliai.

2.4.2. Perskaičiuotas Prekės įkainis įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Prekių daliai, kuri Tiekėjo dar nebuvo pristatyta pagal Techninės specifikacijos 4.7 punkto nuostatas. Už Prekes, pristatytas iki susitarimo dėl Prekės įkainio perskaičiavimo pasirašymo dienos, Tiekėjas apmoka taikant iki tol galiojusią Prekės įkainį, o už Prekes, pristatytas po susitarimo pasirašymo dienos, Tiekėjui bus apmokama taikant naują Prekės įkainį.

2.4.3. Prekės įkainio perskaičiavimas įforminamas Šalių pasirašomu susitarimu, kuriame užfiksuojamas perskaičiuotas Prekės įkainis ir šio perskaičiavimo įsigaliojimo sąlygos.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per suderintą su Pirkėju terminą, bet ne ilgesnį kaip 10 (dešimt) kalendorinių dienų nuo Pirkėjo pranešimo gavimo dienos.

3.2. Prekės su integruotomis SIM kortelėmis turi būti pristatomos:

3.2.1. I Prekių dalis – 2000 vnt., ne vėliau kaip per 60 (šešiasdešimt) dienų nuo SIM kortelių patikrinimo termino pabaigos. Prekių pristatymo vieta derinama Užsakymo metu (Vilniaus mieste);

3.2.2. II prekių dalis – 2000 vnt., ne vėliau kaip per 100 (vienas šimtas) dienų nuo SIM kortelių patikrinimo termino pabaigos. Prekių pristatymo vieta derinama Užsakymo metu (Vilniaus mieste);

3.2.3. III prekių dalis – 2000 vnt., ne vėliau kaip per 130 (vienas šimtas trisdešimt) dienų nuo SIM kortelių patikrinimo termino pabaigos. Prekių pristatymo vieta derinama Užsakymo metu (Vilniaus mieste);

3.2.4. IV prekių dalis – 2000 vnt., ne vėliau kaip per 160 (vienas šimtas šešiasdešimt) dienų nuo SIM kortelių patikrinimo termino pabaigos. Prekių pristatymo vieta derinama Užsakymo metu (Vilniaus mieste);

3.2.5. V prekių dalis – 2000 vnt., ne vėliau kaip per 190 (vienas šimtas devyniasdešimt) dienų nuo SIM kortelių patikrinimo termino pabaigos. Prekių pristatymo vieta derinama Užsakymo metu (Vilniaus mieste);

3.3. Bendras Prekių tiekimo terminas negali viršyti 190 (vienas šimtas devyniasdešimt) dienų nuo SIM kortelių patikrinimo termino pabaigos.

3.4. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys: įgaliotų asmenų kontaktiniai duomenys nurodomi Specialiųjų sąlygų 3 priede „Kontaktiniai asmenys“. Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.5. Pristatydamas Prekes Pirkėjui, Tiekėjas privalo pateikti Bendrosiose sąlygose (pridedamos 4 priede) nurodytus dokumentus bei Techninės specifikacijos 3.5 punkto 1 lentelės 19 eilutėje nurodytus dokumentus*.*

3.6. Prekių iškrovimas vykdomasTiekėjo jėgomis ir sąskaita*.*

**4. PREKIŲ KOKYBĖS GARANTIJA**

4.1. Prekių kokybės garantijos terminas – 60 (šešiasdešimt) mėnesių nuo prekių perdavimo-priėmimo akto pasirašymo dienos*.*

4.2. Prekių kokybės garantijos taikymo tvarka nustatyta Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – besąlygine, neatšaukiama pirmo pareikalavimo banko garantija ar draudimo bendrovės išduotu laidavimu draudimu – 5 (penki) proc. nuo Sutarties kainos Eur be PVM. Elektroninėmis priemonėmis suformuotas Sutarties įvykdymo užtikrinimą įrodantis dokumentas pateikiamas Užsakovui / Užsakovo atstovui elektroniniu paštu ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir pateikus Sutarties įvykdymo užtikrinimą.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

8.2. Tiekėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. Sutarties vykdymo laikotarpiu taikyti priemones, susijusias su gamtos išteklių tausojimu ir laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. PVM sąskaitos faktūros ir (ar) kiti su Sutarties vykdymu susiję dokumentai Užsakovui turi būti pateikti tik elektroniniu formatu.

8.5. Tiekėjas privalo užtikrinti, kad Prekės Sutarties vykdymo metu bus pristatomos darbo dienomis ne piko valandomis, t. y. pristatymas nuo 10:00 val. iki 16:30 val. pirmadienį – ketvirtadienį".

**9. PAKEIČIAMOS / NETAIKOMOS SUTARTIES BD SĄLYGOS**

9.1. Sutarties bendrųjų sąlygų 2.2 punktas papildomas 2.2.6 punktu, kuris išdėstomas taip: „2.2.6 visą Sutarties galiojimo laikotarpį užtikrins Komunalinio sektoriaus pirkimų įstatymo 50 straipsnio 9 dalies ir 58 straipsnio 41 dalies 1-3 punktuose nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Pirkėjui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu“.

9.2. Sutarties bendrųjų sąlygų 2.3 punktas išdėstomas taip: „2.3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5, 2.2.6. punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas“.

9.3. Sutarties bendrųjų sąlygų 14.3 punktas papildomas 14.3.12 punktu, kuris išdėstomas taip: „14.3.12. kai paaiškėja Komunalinio sektoriaus pirkimų įstatymo 50 straipsnio 9 dalies ir 58 straipsnio 41 dalyje nurodytos aplinkybės“.

9.4. Sutarties bendrųjų sąlygų 14.3 punktas papildomas 14.3.13 punktu, kuris išdėstomas taip: „Pirkėjas turi teisę Sutarties galiojimo laikotarpiu pareikalauti iš Tiekėjo pateikti pagrindžiančius dokumentus dėl jo teikiamų prekių (įskaitant jų sudedamąsias dalis) ir teikiamų paslaugų atitikties Komunalinio sektoriaus pirkimų įstatymo 50 straipsnio 9 dalies ir 58 straipsnio 41 dalies nuostatoms. Tiekėjui per Pirkėjo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus prekių (įskaitant jų sudedamąsias dalis) ir/ar teikiamų paslaugų atitikties Komunalinio sektoriaus pirkimų įstatymo 50 straipsnio 9 dalies ir 58 straipsnio 41 dalies nuostatoms, Pirkėjas turi teisę vienašališkai nutraukti Sutartį apie tai įspėjęs Paslaugų teikėją raštu prieš 10 (dešimt) kalendorinių dienų.“

**PRIDEDAMA:**

1 priedas – Techninė specifikacija.

2 priedas – Prekės kiekis ir kaina.

3 priedas – Kontaktiniai adresai pranešimams siųsti ir asmenys, atsakingi už sutarties vykdymą.

4 priedas –Bendrosios sąlygos.

**10. ŠALIŲ ADRESAI IR REKVIZITAI**

|  |  |  |
| --- | --- | --- |
| **Pirkėjas**  **AB Vilniaus šilumos tinklai** | | **Tiekėjas**  **UAB „Taiklu“** |
| Generalinis direktorius | | Direktorius |
|  |
|  | |  |
|  | |  |

Sutarties rengėjas ir už ataskaitų paskelbimą teisės aktų nustatyta tvarka CVP IS atsakingas: Pirkėjo Tiekimo grandinės komandos projektų vadovas

Už Sutarties vykdymą ir Sąskaitų priėmimą atsakingas: IT vystymo komandos projektų vadovė

Įteikti: ITVK.

2 priedas

**Prekės kiekis ir kaina**

|  |  |  |  |  |
| --- | --- | --- | --- | --- |
| Eil. Nr. | Pirkimo objektas | Maksimalus kiekis, vnt. | 1 vnt. įkainis, EUR be PVM | Viso Eur be PVM |
| *1* | *2* | *3* | *4* | *5=4x3* |
| 1. | Universalios paskirties baterijomis maitinami Wireless M-Bus duomenų koncentratoriai | 10000 | 138,00 | 1.380.000,00 |

3 priedas

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI**

a. Pirkėjo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – [info@chc.lt](mailto:info@chc.lt), telefono Nr. 19118*.*

b. Tiekėjo kontaktiniai adresai pranešimams siųsti: adresas – Ukrainiečių g. 4-6, 45234, Kaunas, elektroninis paštas - [info@taiklu.lt](mailto:info@taiklu.lt), telefono Nr. +370 609 96170.

1. **KONTAKTINIAI ASMENYS** 
   1. Pirkėjo atstovų, kurie bus atsakingi už šios Sutarties vykdymą, kontaktai: IT vystymo komandos projektų vadovė IT vystymo komandos projektų vadovas vystymo komandos analitikas
   2. Tiekėjo atstovo, kuris bus atsakingas už šios Sutarties vykdymą, kontaktai:
   3. Už Sutarties paviešinimą atsakingas Tiekimo grandinės komandos projektų koordinatorė